རྒྱ་ནག་གཞུང་གིས་འདི་ལོ་བོད་རང་སྐྱོང་ལྗོངས་བཙུགས་ཏེ་ལོ་བཞི་བཅུ་འཁོར་བའི་དུས་ཚིགས་འཁེལ་གྱི་ཡོད་སྟབས་བཅོས་མའི་དུས་དྲན་གྱི་བྱེད་སྒོ་རྣམ་པ་མང་པོ་ཞིག་སྤེལ་རྒྱུ་གཏན་འཁེལ་རེད།འོན་ཀྱང་བྱེད་སྒོ་དེ་དག་གིས་བོད་ནང་གི་གཞི་རྩའི་དངོས་ཡོད་གནས་སྟངས་མཚོན་མི་ཐུབ་པས་ཕྱི་ཚུལ་ཙམ་རེད།དཔེར་ན།དེ་སྔ་མདུན་མཆོངས་ཆེན་པོ་དང་།རིག་གནས་གསར་བརྗེ་ཆེན་པོ་ཟེར་བ་སོགས་ཀྱི་ལས་འགུལ་ཁག་ལའང་སྐབས་དེ་དུས་ཕྱི་ཚུལ་རླབས་ཆེན་གྱི་རྒྱལ་ཁ་ཐོབ་པའི་རྗེས་དྲན་གྲ་རྒྱས་བརྗིད་ཉམས་ལྡན་པ་ཞིག་སྤེལ་ཡོད།